CELEX: 62019CA0155
Language: da
Date: 2021-02-03 00:00:00
Title: Forenede sager C-155/19 og C-156/19: Domstolens dom (Fjerde Afdeling) af 3. februar 2021 — Federazione Italiana Giuoco Calcio (FIGC) og Consorzio Ge.Se.Av. S. c. arl mod De Vellis Servizi Globali Srl (anmodning om præjudiciel afgørelse fra Consiglio de Stato — Italien) [Præjudiciel forelæggelse – offentlige kontrakter – offentlig udbudsprocedure – direktiv 2014/24/EU – artikel 2, stk. 1, nr. 4) – ordregivende myndighed – offentligretlige organer – begreb – nationalt idrætsforbund – imødekommelse af almenhedens behov – et offentligretligt organs tilsyn med forbundets ledelse]

29.3.2021   
            
            
               DA
            
            
               Den Europæiske Unions Tidende
            
            
               C 110/7
            
         
      Domstolens dom (Fjerde Afdeling) af 3. februar 2021 — Federazione Italiana Giuoco Calcio (FIGC) og Consorzio Ge.Se.Av. S. c. arl mod De Vellis Servizi Globali Srl (anmodning om præjudiciel afgørelse fra Consiglio de Stato — Italien)
      (Forenede sager C-155/19 og C-156/19) (1)
      
      (Præjudiciel forelæggelse - offentlige kontrakter - offentlig udbudsprocedure - direktiv 2014/24/EU - artikel 2, stk. 1, nr. 4) - ordregivende myndighed - offentligretlige organer - begreb - nationalt idrætsforbund - imødekommelse af almenhedens behov - et offentligretligt organs tilsyn med forbundets ledelse)
      (2021/C 110/04)
      Processprog: italiensk
      
         Den forelæggende ret
      
      Consiglio de Stato
      
         Parter i hovedsagen
      
      
         Sagsøgere: Federazione Italiana Giuoco Calcio (FIGC) og Consorzio Ge.Se.Av. S. c. arl
      
         Sagsøgt: De Vellis Servizi Globali Srl
      
         Procesdeltagere: Consorzio Ge.Se.Av. S. c. arl, Comitato Olimpico Nazionale Italiano (CONI) og Federazione Italiana Giuoco Calcio (FIGC)
      
         Konklusion
      
      
                  1)
               
               
                  Artikel 2, stk. 1, nr. 4), litra a), i Europa-Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF skal fortolkes således, at et organ, der har fået overdraget opgaver af offentlig interesse, som er udtømmende defineret i national ret, kan anses for at være oprettet specielt med henblik på at imødekomme almenhedens behov, som ikke er af industriel eller kommerciel karakter som omhandlet i denne bestemmelse, selv om det ikke er oprettet i form af en offentlig forvaltning, men i form af en forening, der henhører under privatretten, og at visse af dets aktiviteter, i forhold til hvilke organet er selvfinansierende, ikke har offentlig interesse.
               
            
                  2)
               
               
                  Andet led af det alternativ, der er omhandlet i artikel 2, stk. 1, nr. 4), litra c), i direktiv 2014/24, skal fortolkes således, at såfremt et nationalt idrætsforbund i henhold til national ret har en driftsmæssig autonomi, kan dette forbunds drift kun anses for at være underlagt en offentlig myndigheds kontrol, hvis det fremgår af en analyse af alle de beføjelser, som den pågældende myndighed har i forhold til det pågældende forbund, at der foreligger en kontrol med den aktive drift, som med hensyn til de faktiske forhold rejser så meget tvivl om denne autonomi, at den pågældende myndighed har mulighed for at udøve indflydelse på det samme forbunds beslutninger på området for offentlige kontrakter. Den omstændighed, at de forskellige nationale idrætsforbund udøver indflydelse på den pågældende offentlige myndigheds aktiviteter på grund af, at de udgør flertallet i dens vigtigste beslutningstagende kollegiale organer, er kun relevant, hvis det kan godtgøres, at hvert enkelt af disse forbund isoleret set er i stand til at udøve en betydelig indflydelse på den offentlige kontrol, som denne myndighed udøver over forbundet, med den konsekvens, at denne kontrol neutraliseres, og at et sådant nationalt sportsforbund således genvinder herredømmet over sin forvaltning, og dette uanset indflydelsen fra de øvrige nationale idrætsforbund, der befinder sig i en tilsvarende situation.
               
            
         (1)  EUT C 206 af 17.6.2019.